Izvor: N1

SDP-ov saborski zastupnik Bojan Glavašević kritizirao je danas na Twitteru HDZ zbog toga što se nisu usprotivili učlanjenju Srpske narodne stranke Aleksandra Vučića u stranačku obitelj Europske pučke stranke kojoj i sam HDZ pripada.

"HDZ, lijepo od vas što ste 2 dana prije godišnjice pada Vukovara primili Vučića u svoju obitelj. Vjerodostojno", napisao je Glavašević.

No, Glavašević nije jedini koji je zamjerio HDZ-u što se nisu usprotivili ulasku SNS-a u EPP. Učinila je to i bivša predsjednica HDZ-a Jadranka Kosor.

''Nisam ovo vidjela u Dnevnicima. Vučićeva stranka u EPP-u. Onog istog Vučića koji je '95. grmio u hrvatskoj Glini protiv Hrvatske. Nema što Vučićev SNS tražiti u EPP dok ne prizna genocid u Srebrenici i druge činjenice iz presuda međunarodnih sudova. Jer: vladavina prava", poručila je Kosor.